**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 65-6/2561**

**วันพฤหัสบดีที่ 22 มีนาคม 2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. อ.จารุพล สุริยวนากุล รองคณบดีฝ่ายพัฒนานักศึกษา
5. ผศ.ขนิษฐา คำวิลัยศักดิ์ รองคณบดีฝ่ายวิชาการ
6. รศ.เฉลิมชัย พาวัฒนา รักษาการหัวหน้าสาขาวิชาวิศวกรรมโยธา
7. รศ.ปณิธาน พีรพัฒนา รักษาการหัวหน้าสาขาวิชาวิศวกรรมอุตสาหการ
8. รศ.สุรสิทธิ์ ปิยะศิลป์ รักษาการหัวหน้าสาขาวิชาวิศวกรรมเครื่องกล
9. รศ.สมใจ ขจรชีพพันธุ์งาม แทนรักษาการหัวหน้าสาขาวิชาวิศวกรรมเคมี
10. รศ.วินัย ศรีอำพร กรรมการผู้ทรงคุณวุฒิ
11. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. อ.เจษฏา โพธิ์สม แทนรักษาการหัวหน้าสาขาวิชาวิศวกรรมเกษตร
2. รศ.จีรนุช เสงี่ยมศักดิ์ แทนรักษาการหัวหน้าสาขาวิชาวิศวกรรมไฟฟ้า
3. ผศ.ธัญลักษณ์ ราษฏร์ภักดี รักษาการหัวหน้าสาขาวิชาวิศวกรรมสิ่งแวดล้อม
4. รศ.พิเชษฐ เชี่ยวธนะกุล รักษาการหัวหน้าสาขาวิชาวิศวกรรมคอมพิวเตอร์

**ผู้ไม่มาประชุมเนื่องจากติดภารกิจอื่น**

1. รศ.ชินะวัฒน์ มุกตพันธุ์ รองคณบดีฝ่ายบริหาร
2. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
3. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

ครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

1.1 ขอใช้สถานที่จัดเสวนาโครงการโคกหนองนา โมเดล ตามศาสตร์พระราชา

**รองคณบดีฝ่ายพัฒนานักศึกษาได้แจ้งต่อที่ประชุมว่า กลุ่มโคกหนองนาวิศวะขอนแก่น ซึ่งเป็นโครงการสร้างคนและเครือข่ายให้สามารถขับเคลื่อนการแก้ปัญหาและบูรณาการพื้นที่กสิกรรมของประเทศไทยแบบยั่งยืนตามแนวทางพระราชทานปรัชญาเศรษฐกิจพอเพียงของพระบาทสมเด็จ พระปรมินทรหาภูมิพลอดุลยเดช รัชกาลที่ 9 มีกำหนดจัดเสวนาโครงการโคกหนองนา โมเดล ตามศาสตร์พระราชา ในวันศุกร์ที่ 23 มีนาคม 2561 เวลา 13.00 -16.00 น. ณ ห้องสัมมนา 1 ชั้น 9 ตึกเพียรวิจิตร คณะวิศวกรรมศาสตร์** จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่ 64-5/2561 เมื่อวันพฤหัสบดีที่ 8 มีนาคม 2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 64-5/2561 โดยมีการแก้ไข ดังนี้

* หน้าที่ 9 บรรทัดที่ 6 จาก “...ภาควิชา...” แก้ไขเป็น “...สาขาวิชา...”
* มติวาระที่ 5.2 (วาระลับ) บรรทัดที่ 3 จากด้านล่าง “..เสนอะแนะ..” แก้ไขเป็น “..เสนอแนะ...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี-**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 ขออนุมัติเปลี่ยนแปลงรายการและวงเงินจัดซื้อครุภัณฑ์**

ประธานได้เสนอต่อที่ประชุมว่า ด้วยฝ่ายบริหารมีความประสงค์ขอเปลี่ยนแปลงรายการและวงเงินจัดซื้อครุภัณฑ์ ในโครงการ “ระบบประเมินความพึงพอใจในการใช้บริการ” ตามแผนปฏิบัติราชการ ประจำปีงบประมาณ พ.ศ. 2561 ประเด็นยุทธศาสตร์ที่ 3 สร้างความเป็นเลิศในการบริหารจัดการ กลยุทธ์ที่ 1 พัฒนาระบบบริหารจัดการหน่วยงานที่เป็นเลิศ จากรายการครุภัณฑ์ซึ่งมีงบประมาณรวมทั้งสิ้น จำนวน 170,000 บาท เป็นรายการครุภัณฑ์ที่มีงบประมาณรวมทั้งสิ้น จำนวน 102,000 บาท ทั้งนี้ ในรายละเอียดมีบางรายการปรับเพิ่มราคาต่อหน่วยหรือเพิ่มจำนวน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.2** นักศึกษาขอเทียบโอนหน่วยกิตและค่าคะแนนของรายวิชาระดับบัณฑิตศึกษา

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยในภาคการศึกษาปลาย ปีการศึกษา 2560 ได้มีนักศึกษาระดับบัณฑิตศึกษายื่นคำร้องขอเทียบโอนรายวิชาและค่าคะแนนของรายวิชา จำนวน 1 คน คือ นางสาวกิ่งแก้ว พรหมโคตร รหัสประจำตัว 605040121-4 นักศึกษาระดับปริญญาโท สาขาวิศวกรรมโยธา เคยศึกษาในหลักสูตรวิศวกรรมศาสตรมหาบัณฑิต สาขาวิชาวิศวกรรมโยธา คณะวิศวกรรมศาสตร์ มหาวิทยาลัยขอนแก่น ได้ยื่นคำร้องขอเทียบโอน หน่วยกิตและค่าคะแนนของรายวิชา รวม 4 รายวิชา จำนวน 12 หน่วยกิต โดยผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 38-3/2561 เมื่อวันที่ 12 มีนาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัยบัณฑิตศึกษาและอุตสาหกรรมสัมพันธ์ดำเนินการต่อไป**

**5.3 การรับบุคคลเข้าศึกษาในระดับบัณฑิตศึกษาตลอดปี**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีผู้สมัครขอเข้าศึกษาต่อในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาต้น ปีการศึกษา 2561 จำนวน 1 คน คือ นายภาคิน จำปาศักดิ์ ซึ่งขอเข้าศึกษาต่อในหลักสูตรปรัชญาดุษฎีบัณฑิต สาขาวิชาวิศวกรรมเครื่องกล แบบ 1.2 โดย ศาสตราจารย์สุจินต์ บุรีรัตน์ รับเป็นอาจารย์ ที่ปรึกษา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 38-3/2561 เมื่อวันที่ 12 มีนาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.4 พิจารณาเห็นชอบนักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) ประจำภาคการศึกษาต้น ปีการศึกษา 2560 จำนวน 1 คน และภาคการศึกษาปลาย ปีการศึกษา 2560 จำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 38-3/2561 เมื่อวันที่ 12 มีนาคม 2561 เรียบร้อยแล้ว ดังนี้

**ภาคการศึกษาต้น ปีการศึกษา 2560**

-  สาขาวิชาวิศวกรรมโยธา แผน ก แบบ ก 2 จำนวน 1 คน

**ภาคการศึกษาปลาย ปีการศึกษา 2560**

-  สาขาวิชาวิศวกรรมอุตสาหการ แผน ก แบบ ก 2 จำนวน 1 คน

-  สาขาวิชาวิศวกรรมพลังงาน แผน ก แบบ ก 2 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.5 การจัดตั้งศูนย์ความเป็นเลิศด้านหุ่นยนต์ มหาวิทยาลัยขอนแก่น**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วย ผู้ช่วยศาสตราจารย์เกียรติฟ้า ตั้งใจจิต อาจารย์สาขาวิชาวิศวกรรมเครื่องกล มีความประสงค์ขอจัดตั้งศูนย์ความเป็นเลิศด้านหุ่นยนต์ มหาวิทยาลัยขอนแก่น ตามมาตรการพัฒนาอุตสาหกรรมหุ่นยนต์และระบบอัตโนมัติ : การพัฒนาบุคลากรและยกระดับเทคโนโลยี จากนโยบาย Thailand 4.0 และมติที่ประชุมคณะรัฐมนตรี (ครม.) เมื่อวันที่ 29 สิงหาคม 2560 เห็นชอบมาตรการดังกล่าว โดยมี 8 หน่วยงานนำร่อง ซึ่งมหาวิทยาลัยขอนแก่น โดยคณะวิศวกรรมศาสตร์ ได้รับคัดเลือกให้เป็น 1 ใน 8 หน่วยงานนำร่อง จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมว่า คณะฯ ได้ดำเนินการการลงนามในบันทึกความเข้าใจ (MOU) เรียบร้อยแล้ว ในส่วนของงบประมาณในปีแรกคณะฯ จะเป็นผู้สนับสนุน จำนวน 300,000 บาท โดยในปีต่อไปจะใช้เงินรายได้ของศูนย์ฯ และงบประมาณที่ได้รับการสนับสนุนจากหน่วยงานที่ เกี่ยวข้อง ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้ปรับแก้แบบเสนอโครงการการจัดตั้งศูนย์ความเป็นเลิศด้านหุ่นยนต์ มหาวิทยาลัยขอนแก่น ดังนี้**

* **ข้อ 5.1 จาก “3. ให้การรับรองระบบหุ่นยนต์ 5 แห่ง/ปี” แก้ไขเป็น “3. ที่ปรึกษาในการรับรองระบบหุ่นยนต์ 5 แห่ง/ปี”**
* **ข้อ 5.4 จาก “1. ค่าออกใบรับรองระบบหุ่นยนต์” แก้ไขเป็น “1. ค่าที่ปรึกษาในการรับรองระบบหุ่นยนต์”**
* **เพิ่มกิจกรรม “ระบบผลิตเชิงอัตโนมัติ (Automation)”**

**ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

5.6 รับรองผลการศึกษา ระดับบัณฑิตศึกษา

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2560 จำนวน 2 รายวิชา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียน ครั้งที่ 4/2561 วันที่ 19 มีนาคม 2561 เรียบร้อยแล้ว ดังนี้

**รายวิชาวิทยานิพนธ์**

- สาขาวิชาวิศวกรรมเกษตร จำนวน 1 รายวิชา

- สาขาวิชาวิศวกรรมอุตสาหการ จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

5.7 **นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 3 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานบริการการศึกษา เรียบร้อยแล้ว ดังนี้

1. **หลักสูตรภาคปกติ**

- สาขาวิชาวิศวกรรมเครื่องกล จำนวน 1 คน

**2. หลักสูตรภาคพิเศษ**

- สาขาวิชาวิศวกรรมโยธา จำนวน 1 คน

- สาขาวิชาวิศวกรรมไฟฟ้า จำนวน 1 คน

รวมทั้งสิ้นจำนวน 3 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.8 พนักงานมหาวิทยาลัยขอกำหนดตำแหน่งทางวิชาการ

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วย นางสาว พรนภา เกษมศิริ พนักงานมหาวิทยาลัย ตำแหน่งผู้ช่วยศาสตราจารย์ สังกัดภาควิชาวิศวกรรมเคมี ได้แจ้งความประสงค์ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมเคมี โดยผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 4/2561 เมื่อวันที่ 19 มีนาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

**- ตรวจสอบความถูกต้องของ ก.พ.อ.03 บรรทัดที่ 9 ตัดคำว่า คณะ ออก เนื่องจาก**

**มี 2 คำ**

**- ตรวจสอบความถูกต้อง ก.พ.อ.03 หัวข้อที่ 1.3.2 คำว่า “วิศวกรรมศาตรมหาบัณฑิต” แก้ไขเป็น “วิศวกรรมศาสตรมหาบัณฑิต”**

**หัวข้อที่ 1.3.3 คำว่า“วิศวกรรมศาตรมหาบัณฑิต” แก้ไขเป็น “วิศวกรรมศาสตรมหาบัณฑิต”**

**- ตรวจสอบรูปแบบประวัติส่วนตัว (รายนามอาจารย์ที่ปรึกษา)**

**- หัวข้อที่ 3.2 งานวิจัย ตัดคำว่า สัปดาห์ออกเนื่องจากซ้ำกัน ในหัวข้อที่**

**3.2.1,3.2.2,3.2.3 และ 3.2.4**

**- ตรวจสอบและปรับสัดส่วนการมีส่วนร่วมของผลงานวิจัย**

**ทั้งนี้ ให้ฝ่ายบริหารดำเนินการต่อไป**

5.9 **เสนอชื่อผู้ทรงคุณวุฒิพิจารณาผลงานทางวิชาการ**

วาระลับ

5.10 การจัดสรรที่นั่งการศึกษา

รองคณบดีฝ่ายวิชาการได้เสนอต่อที่ประชุมว่า สำนักงานคณะกรรมการการอุดมศึกษาได้ขอความร่วมมือให้มหาวิทยาลัยขอนแก่น พิจารณาให้ความอนุเคราะห์จัดสรรที่นั่งการศึกษาเป็นกรณีพิเศษ พร้อมสนับสนุนค่าเล่าเรียน โดยการยกเว้นค่าเล่าเรียนตามโครงการทุนอุดมศึกษาเพื่อการพัฒนาจังหวัดชายแดนภาคใต้ ระยะที่ 3 ปีการศึกษา 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้รับในสาขาวิศวกรรมทั่วไป ทุกสาขาวิชา จำนวน 10 คน แผนการเรียนวิทยาศาสตร์ – คณิตศาสตร์ มีผลการเรียนเฉลี่ยสะสมไม่ต่ำกว่า 3.5 และให้ฝ่ายวิชาการดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล**

**6.1** **รายงานผลการดำเนินงานด้านจรรยาบรรณ มหาวิทยาลัยขอนแก่น ประจำปีงบประมาณ พ.ศ. 2560**

ประธานได้แจ้งที่ประชุมถึงรายงานผลการดำเนินงานด้านจรรยาบรรณ มหาวิทยาลัยขอนแก่น ประจำปีงบประมาณ พ.ศ. 2560 ในด้านการพัฒนาการดำเนินงานด้านจรรยาบรรณ ด้านการส่งเสริมความรู้ความเข้าใจในการปฏิบัติตามจรรยาบรรณ ด้านการป้องกันการกระทำผิดจรรยาบรรณ รวมถึงสถิติการจัดการข้อร้องเรียนทางจรรยาบรรณ ระหว่างปีงบประมาณ พ.ศ. 2551–2560 ซึ่งมีจำนวนเรื่องร้องเรียนที่ถูกส่งคณะกรรมการจรรยาบรรณทั้งหมด จำนวน 53 เรื่อง ดังรายละเอียดตามเอกสารประกอบวาระการประชุม

**ที่ประชุมรับทราบ**

**6.2** **แผนการปฏิบัติงานด้านส่งเสริมสนับสนุนและกำกับดูแลการปฏิบัติตามจรรยาบรรณของผู้ปฏิบัติตามจรรยาบรรณของผู้ปฏิบัติงาน มหาวิทยาลัยขอนแก่น ประจำปีงบประมาณ พ.ศ. 2561 (แผนของ ก.จ.ม.)**

ประธานได้แจ้งที่ประชุมถึงแผนการปฏิบัติงานด้านส่งเสริมสนับสนุนและกำกับดูแลการปฏิบัติตามจรรยาบรรณของผู้ปฏิบัติตามจรรยาบรรณของผู้ปฏิบัติงาน มหาวิทยาลัยขอนแก่น ประจำปีงบประมาณ พ.ศ. 2561 (แผนของ ก.จ.ม.) จำนวนทั้งสิ้น 3 มาตรการ 14 ตัวชี้วัด จำแนกตามโครงการ/กิจกรรม ซึ่งจะถูกจัดขึ้นตลอดปีงบประมาณ พ.ศ. 2561 โดยสำนักงานสภามหาวิทยาลัย ฝ่ายทรัพยากรบุคคล และคณะ/หน่วยงาน ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 7 เรื่องอื่นๆ**

**7.1 การชี้แจงประชาสัมพันธ์การเตรียมตัวในการสอบของนักศึกษา**

รักษาการหัวหน้าสาขาวิชาวิศวกรรมโยธาได้หารือที่ประชุมถึงการจัดทำคลิปวิดีโอการเตรียมตัวสอบ ซึ่งมีความยาวไม่มาก โดยจัดทำเฉพาะในข้อปฏิบัติที่นักศึกษากระทำผิดบ่อยๆ เพื่อใช้สำหรับชี้แจงประชาสัมพันธ์การเตรียมตัวในการสอบของนักศึกษา จึงขอหารือที่ประชุม

**มติ ที่ประชุมพิจารณาแล้วมีมติให้จัดทำป้ายประชาสัมพันธ์ภายในอาคารที่จัดสอบ โดยให้มีข้อความ “หากนำเอกสารหรือโทรศัพท์เข้าห้องสอบ โดยไม่ได้รับอนุญาต มีโทษสูงสุด ปรับตกทุกรายวิชา” ทั้งนี้ ให้คณะกรรมการดำเนินการสอบของนักศึกษา คณะวิศวกรรมศาสตร์ มหาวิทยาลัยขอนแก่น ประจำปีการศึกษา 2560 พิจารณาหลักปฏิบัติในการอนุญาตให้นักศึกษาเข้าห้องน้ำระหว่างการสอบ และให้ฝ่ายวิชาการประสานงานและดำเนินการต่อไป**

**เลิกประชุมเวลา** 15.15 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**